30/09/2015 | Administración LocalMunicipal
Tordoia
Réxime organizativo do Concello de Tordoia 2015-2019

EDICTO Réxime organizativo Concello de Tordoia ( A Coruña) 2015-2019 Acordos e resolucións de índole organizativa adoptados polo Concello Pleno e o alcalde de Tordoia, en uso das súas respectivas competencias. En cumprimento do establecido na vixente normativa de réxime local, fanse públicos os acordos adoptados polo Pleno deste Concello en sesión celebrada o 10.07.2015, xunto cos Decretos organizativos ditados polo alcalde conforme ás atribucións que lle corresponden, das que se deu conta ao Pleno na expresada sesión. CONSTITUCIÓN DE GRUPOS POLÍTICOS TOMOUSE RAZÓN POLO PLENO DA CONSTITUCIÓN DOS SEGUINTES GRUPOS: Grupo do Partido Popular: integrado por don Jose Maria Agustin Gonzalez Fierro Agullo, dona Nora Beatriz Jaabak Santesteban, don Julio Leonardo Sain Azcargorta, dona Generosa Yueying De Cozar Casol, don Ibrahin Jeremias Espariz Serghini, dona Yue Rollan Berdala, don Walter Ernesto Begara Garcia Lajara e don Huber Jost Bobouh. Grupo Mixto: integrado únicamente por dona Daniela Paola Labra Delgado de Torres, como representante e voceira do Grupo Bloque Nacionalista Galego (BNG) segundo o art.74.4 da Lei 5/1997, de 2 de xullo, de administración local de Galicia. PERIODICIDADE DAS SESIÓNS PLENARIAS ACORDO DO PLENO: O Pleno celebrará sesión ordinaria cada 2 meses o último xoves do mes ás 12.00 horas, emprazando en xullo; e os extraordinarios cando sexan necesarios. En casos excepcionais, de xeito motivado e comunicándoo coa suficiente antelación aos membros da Corporación, o presidente podería desprazar a data de celebración da sesión. CONSTITUCIÓN DA XUNTA DE GOBERNO LOCAL Decreto 91/2015.–Constituída a Corporación Municipal en data 03.07.2015, consonte co resultado das eleccións municipais celebradas o 24 de maio de 2015, habendo resultado elixido alcalde -presidente da Corporación na antedita sesión constitutiva, e de conformidade coas atribucións que me confiren os artigos 20.1. b) e 23 da Lei 7/1985, de 2 de abril, reguladora das bases de réxime local, e 35.2 e 52 do Regulamento de organización, funcionamento e réxime xurídico das entidades locais, aprobado por Real decreto 2568/1986, de 28 de novembro, RESOLVO: Primeiro. –Nomear como membros da Xunta de Goberno Local, presidida polo señor alcalde aos seguintes concelleiros: – 1.º tenente de alcalde: Inés Santos Pereiro – 2.º tenente de alcalde: Amadeo Cancela Fariña – 3.º tenente de alcalde: José Manuel Cancela Cancela Segundo. –Establecer as sesións ordinarias da Xunta de Goberno Local que terán lugar o segundo e cuarto xoves de cada mes ás 12:00 horas, no caso de que fora festivo celebrarase a sesión o seguinte día hábil, sen prexuízo de posibilidade de variación motivada. Terceiro. –Notificar persoalmente a presente resolución aos designados, que se considerará aceptada tácitamente, salvo manifestación expresa; e remitir a resolución do nomeamento ao Boletín Oficial da Provincia, para a súa publicación no mesmo. Igualmente publicar a resolución no taboleiro de anuncios deste Concello, sen prexuízo da súa efectividade desde o día seguinte ao da sinatura da presente resolución. Cuarto. –A Xunta de Goberno Local, cuxa competencia básica é prestar asistencia e asesoramento a esta Alcaldía no exercicio das súas atribucións, ostentará, por delegación da mesma, as competencias seguintes: – A concesión e transmisión de autorizacións de apertura de establecementos. – Concesión e transmisión de autorizacións urbanísticas. – Declaración de interese xeral de construcións e instalacións e emplazar en solo rústico. – Concesión, transmisión ou modificación de autorización de auto-taxi e demais vehículos de aluguer, así como declaración de caducidade das mesmas. – Expediente a efectos en materia de medio ambiente. – Aprobación de facturas de importe igual ou superior a 1.200,00 € Quinto. –A delegación comprende tanto as facultades de dirección como a xestión de resolver mediante actos administrativos que afecten a terceiros. Sexto. –Dar conta deste acordo á Xunta de Goberno Local e na primeira sesión que teña lugar. NOMEAMENTO DOS TENENTES DE ALCALDE Decreto 90/2015.–NOMEAMENTO DE TENENTES DE ALCALDE E ORDEN DE SUSTITUCION Constituída a Corporación Municipal en data 03.07.2015, consonte co resultado das eleccións municipais celebradas o 24 de maio de 2015, habendo resultado elixido alcalde-presidente da Corporación na antedita sesión constitutiva, e de conformidade coas atribucións que me confiren os artigos 21.2 da Lei 7/1985, de 2 de abril, reguladora das bases de réxime local, e 46.1 do Regulamento de organización, funcionamento e réxime xurídico das entidades locais, aprobado por Real decreto 2568/1986, RESOLVO: Primeiro. –Nomeo como tenentes de alcalde do Concello de Tordoia e pola orde que se indica aos seguintes Concelleiros: – 1.º tenente de alcalde: Inés Santos Pereiro – 2.º tenente de alcalde: Amadeo Cancela Fariña – 3.º tenente de alcalde: José Manuel Cancela Cancela Aos tenentes de alcalde así designados, correspóndelle substituir ao alcalde na totalidade das súas funcións e pola orde de seu nomeamento, nos casos de ausencia, enfermidade ou impedimento que imposibilite a este para o exercicio das súas atribucións. Segundo. –Notificar persoalmente a presente resolución aos designados, e publicar a resolución de nomeamento no Boletín Oficial da Provincia e no taboleiro de anuncios deste Concello, sen prexuízo da súa efectividade desde o día seguinte ao da presente resolución. Terceiro. –Dar conta ao Pleno do Concello desta resolución na primeira sesión que celebre. CREACIÓN E COMPOSICIÓN DA COMISIÓN DE CONTAS E FACENDA ACORDO DE PLENO Vistos os artígos 20 c, da Lei 7/85, do 2 de abril, reguladora das bases de réxime local, e artígos 59.2 c) e 66 e 67 da Lei 5/97, de administración local de Galicia, esta Alcaldía PROPÓN o seguinte: 1.º. A creación da Comisión especial de Contas que conforme o disposto no art.116 da LRBRL, 127-1 do ROF e 59 c da LALG, é de existencia preceptiva en todos os Concellos.2.º. De conformidade co disposto no art.125 do ROF e 66 e 68 da LALG no acordo de creación das Comisións informativas determinaráse a súa composición concreta, tendo en conta as regras establecidas nos mencionados artígos, a saber: a) O presidente será o señor alcalde, que segundo o artígo 125 a) do ROF é o presidente nato de todas as Comisións Informativas. Nembargantes a presidencia efectiva poderá delegala en calquera membro da Corporación a proposta da propia Comisión tras a correspondente elección efectuada no seu seo. b) A Comisión estará integrada de xeito que a súa composición se acomode á proporcionalidade existente entre os distintos grupos políticos representados na Corporación. Así, estaría constituída por cinco membros do Partido Popular (PP) e un membro do Bloque Nacionalista Galego (BNG). c) A adscrición concreta á Comisión dos membros da Corporación que deban formar parte dela en representación de cada grupo, realizarase mediante escrito do voceiro de cada grupo dirixido ó alcalde e do que se dará conta ó Pleno. Ou ben, se os distintos grupos así o consideran, e co fin de axilizar trámites administrativos, tras a deliberación de cada grupo, a adscrición concreta á Comisión dos membros da Corporación pode realizarse neste mesmo acto deixando constanccia na acta da sesión. Poderá designarse así mesmo un suplente por cada titular. d) Co fin de cumprir o principio de eficacia administrativa, e como consecuencia de práctica na mencionada actuación, e dando cumprimento ó disposto no art.212 1 e 2 da LALG, a Comisión Especial de Contas reunirase con carácter ordinario no suposto que establece o artigo 212.1 in fine, e 212.3 da LALG, e nas reunións preceptivas que deberán ter lugar con anterioridade ó pronunciamento do Pleno en asuntos da súa materia. Agás cando teñan que adoptarse acordos declarados urxentes. Poderán, nembargantes, realizar sesións extraordinarias cando o decida o seu presidente ou o soliciten a cuarta parte, cando menos, do número legal de membros. Vista a posibilidade que se recolle no apartado c) do acordo adoptado, quedan nomeados neste mesmo acto como membros da COMISIÓN DE CONTAS os seguintes: Polo Partido Popular (PP): don Jose Maria Agustin Gonzalez Fierro Agullo, dona Nora Beatriz Jaabak Santesteban, don Ibrahin Jeremias Espariz Serghini, dona Generosa Yueying De Cozar Casol e don Julio Leonardo Sain Azcargorta. E polo Bloque Nacionalista Galego (BNG): dona Felisa Mercedes Balota Repetto. NOMEAMENTO DE REPRESENTANTES DA CORPORACIÓN NOS ÓRGANOS COLEXIADOS Decreto 92/2015.–DELEGACION DE FUNCIÓNS DE CONCELLEIROS No uso das facultades conferidas e segundo o disposto no artigo 61.3 e 61.4 da Lei 5/97 do 22 de xullo, de administración local de Galicia, 43 e seguintes do Regulamento de organización, funcionamento e réxime xurídico das entidades locais do 28 de novembro de 1986, e coa finalidade de conseguir unha maior eficacia na xestión municipal, RESOLVO: Primeiro. –Realizar a favor dos concelleiros que se indican as seguintes delegacións: ● Cultura, Festexos e Terceira Idade: D.ª Yue Rollan Berdala ● Formación, emprego, participación veciñal: D.ª Laura Leticia Razuri Perez Montes ● Servizos Sociais, Benestar, Igualdade e Muller: D.ª Generosa Yueying De Cozar Casol ● Xuventude, Deporte e Turismo: D. Julio Leonardo Sain Azcargorta ● Medio Ambiente e Patrimonio: D. Walter Ernesto Begara Garcia Lajara ● Obras, Vías e Servizos Básicos: D. Ibrahin Jeremias Espariz Serghini ● Medio Rural: D. Huber Jost Bobouh E como asesores para as materias que se indican: ● Xuventude, Deporte e Novas Tecnoloxías: don Victor Alberto Simanca Montellano, dona Miren Julene Buchanan Bainbridge e a dona Maria Imperio Elbaile Cantarini. E para as Comunidades de residentes ausentes: ● Para Europa: D. Octaviano Soumaoro Temple ● Para Venezuela: D. Francesc Joan Gherghescu Ramirez de Verger ● Para Uruguay: D.ª Celinda Claudia Angelica Garcia de la Camacha Cachimuel ● Para Argentina: D.ª Karen Natalia Aissati Power ● Mancomunidade de Municipios Comarca de Ordes: D. Jose Maria Agustin Gonzalez Fierro Agullo ● Consello escolar: D.ª Nora Beatriz Jaabak Santesteban Facultades que se delegan. –No ámbito da área do servizo indicado terá a responsabilidade da área na que é competencia do alcalde, para coñecemento, xestión ordinario e seguimento, así como dirixir os servizos sen facultade de resolución. Segundo. –A presente delegación de atribucións surtirá efectos dende o día seguinte ao da data do presente decreto. Terceiro. –Notificar persoalmente a presente resolución aos designados, e publicar esta resolución no Boletín Oficial da Provincia e no taboleiro de anuncios deste Concello, sen prexuízo da súa efectividade desde o día seguinte da sinatura da presente resolución. Cuarto. –Dar conta ao Pleno do Concello desta resolución na primeira sesión que celebre. RÉXIME DE INDEMNIZACIÓN DOS MEMBROS DA CORPORACIÓN ACORDO DE PLENO En relación coa determinación dos gastos de representación, axudas de custo e indemnizacións dos membros da Corporación polos conceptos que se indican: Primeiro. –Indemnización de membros da Corporación. a) asistencia a sesión de Pleno: ■ O señor alcalde e o Concelleiro delegado en Obras, Vías e Servizos Básicos, por maior dedicación, estudo e diagnóstico das necesidades no desempeño do seus cargos percibirán a cantidade de: 400,00 €. ■ Os demais concelleiros asistentes percibirán a cantidade de:100,00 €. O señor alcalde manifesta que non se poderá percibir máis dunha asistencia ao día, no caso de que coincidirán dous ou máis actos. b) Asistencia a sesión da Xunta de Goberno Local: * O señor alcalde e o concelleiro delegado por maior dedicación, estudo e diagnóstico das necesidades no desempeño do seus cargos percibirán a cantidade de: 400,00 €. * Os demais concelleiros asistentes percibirán a cantidade fixa de: 150,00 €. c) Asistencia a sesión da Comisión de Contas: * Todos os concelleiros asistentes percibiran a cantidade fixa de 100,00 €. d) Dietas por comisión de servizo fora do Concello * Todos os concelleiros percibiran 150,00 € por día e concelleiro. Segundo. –A procentaxe a excluír das cantidades aprobadas por asistencia a órganos colexiados, será do 40 por cento, de acordo co disposto no artigo 17.2. b da Lei 35/2006, do 28 de novembro, do imposto sobre a renda das persoas físicas. DEDICACIÓNS Dedicacións parciais De acordo co disposto no artigo 75 da Lei 7/85 do 2 de abril, reguladora das bases de réxime local, establécense as seguintes dedicacións parciais en función das responsabilidades asignadas ós seguintes concelleiros: Dona Yue Rollan Berdala (concelleira de Cultura, Festexos e Terceira Idade). Acordouse fixar unha dedicación parcial por un minimo de 20 h semanais, necesarias para facer as súas funcións, distribuidas en función das necesidades das materias ás que atende que son Cultura, Festexos e Terceira Idade con un salario bruto mensual de 892,21 €. Dona Nora Beatriz Jaabak Santesteban (Concelleira de Formación, Emprego, Participación Veciñal). Acordouse fixar unha dedicación parcial por un máximo de 10 horas semanais, necesarias para facer as súas funcións, distribuidas en función das necesidades das materias ás que atende como programas formativos e de desenvolvemento local, contacto con asociacións veciñais e atención ao Concello Escolar, con un salario bruto mensual de 450,00 €. Don Izan Manuel Vasylyshyn Peirau (Concellería de Medio Rural) acordouse fixar unha dedicación parcial con unha dedicación máxima de 10 horas semanais, distribuídas en función das necesidades das materias ás que atende que son desenvolvemento rural, contactos con asociacións agrarias, un salario bruto mensual de 350,00 €. Don Walter Ernesto Begara Garcia Lajara (Concellería de Medio Ambiente e Patrimonio). Acordouse fixar unha dedicación parcial con unha dedicación máxima de 10 horas semanais, distribuídas en función das necesidades das materias ás que atende como recollida de residuos, vertedoiros e protección do patrimonio, un salario bruto mensual de 350,00 €. Tordoia, 16 de xullo de 2015. O alcalde Antonio Pereiro Liñares